Diari Oficial de la Generalitat Valenciana


Sumari del DOGV 6415, del 13-12-2010 (2010/13573)

DECRET 207/2010, de 10 de desembre, del Consell, pel qual s'aprova l'Oferta d'Ocupació Pública de 2010 per al personal de l'administració de la Generalitat.
------------------------------------------------------------------------------------------------------------------------------------------------------------

### Dades del document

Número de DOGV
:   6415

Data del DOGV
:   13-12-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/13747


Data del document
:   10-12-2010

Organisme emissor
:   Conselleria de Justícia i Administracions Públiques

Tipus de document
:   Decret

Anàlisi jurídica

 Descriptors 

:   * concurs administratiu

DECRET 207/2010, de 10 de desembre, del Consell, pel qual s'aprova l'Oferta d'Ocupació Pública de 2010 per al personal de l'administració de la Generalitat. [2010/13856]  
L'article 70 de la Llei 7/2007, de 12 d'abril, de l'Estatut Bàsic de l'Empleat Públic, i l'article 46 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, constituïxen el marc normatiu regulador de l'Oferta d'Ocupació Pública, la qual eatà delimitada la incorporació de nous efectius de personal pel marc econòmic que establixen les lleis de pressupostos de la Generalitat i de l'Estat.  
L'article 23 de la Llei 26/2009, de 23 de desembre, de Pressupostos Generals de l'Estat per a l'any 2010, establix que el nombre total de places de nou ingrés del personal del sector públic serà, com a màxim, igual al 15% de la taxa de reposició d'efectius, i es concentrarà en els sectors, funcions i categories professionals que es consideren prioritaris o que afecten el funcionament dels servicis públics essencials. Dins d'este límit, l'oferta d'ocupació pública inclourà els llocs i places exercits per personal interí, contractat o nomenat en l'exercici anterior a què es referix la lletra a) de l'apartat 1 de l'article 10 de la Llei 7/2007, de 12 d'abril, de l'Estatut Bàsic de l'Empleat Públic, excepte aquells sobre els quals hi haja reserva de lloc, o estiguen incursos en processos de provisió. Idèntica previsió està continguda en l'article 32 de la Llei 13/2009, de 29 de desembre, de Pressupostos de la Generalitat per a l'exercici 2010.  
En tot cas, respectant les disponibilitats pressupostàries del capítol I dels corresponents pressupostos de despeses, esta restricció no s'aplicarà per a determinar el nombre de places d'accés al personal que tinga encomanades les funcions de control i vigilància del compliment de la normativa en l'orde social, la gestió de les polítiques actives d'ocupació i de les prestacions per desocupació. Així mateix, el límit màxim serà el 100% de la taxa de reposició d'efectius respecte a la cobertura de places corresponents al personal dels servicis de prevenció i extinció d'incendis i al personal que tinga encomanat el desplegament de la Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependència.  
Amb estos condicionants la present Oferta d'Ocupació Pública tracta de fer front a les necessitats incorporació de personal empleat públic a l'administració de la Generalitat en sectors prioritaris de prestació directa de servicis públics, com són els servicis socials i la gestió de les polítiques d'ocupació, exceptuats del límit fixat per la Llei de Pressupostos estatal.  
Per la seua banda, l'article 55 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, establix que en les ofertes d'ocupació públic es reservarà un quota no inferior al 7% de les vacants per a ser cobertes entre persones amb discapacitat, considerant com a tals les definides en l'apartat 2 de l'article 1 de la llei 51/2003, de 2 de desembre, d'igualtat d'oportunitats, no discriminació i accessibilitat amb l'exercici de les tasques, de manera que, almenys, s'aconseguixes el 2% dels efectius totals.  
El present decret ha sigut negociat amb les organitzacions sindicals presents en la Mesa Sectorial de Funció Pública, en la seua reunió de 25 de novembre de 2010, d'acord amb el que establix l'article 154.2.l) de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
Per tot això, en execució de les atribucions previstes en l'article 8 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, amb els informes favorables de l'Advocacia General de la Generalitat i de la Conselleria d'Economia, Hisenda i Ocupació, a proposta de la consellera de Justícia i Administracions Públiques i amb la deliberació prèvia del Consell, en la reunió del dia 10 de desembre de 2010,   
DECRETE  
Article 1. De l'Oferta d'Ocupació Pública  
De conformitat amb el que disposen els articles 46 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, i 70 de la Llei 7/2007, de 12 d'abril, de l'Estatut Bàsic de l'Empleat Públic, així com el que preveu l'article 32 de la Llei 13/2009, de 29 de desembre, de Pressupostos de la Generalitat per a l'exercici 2010, s'aprova l'Oferta d'Ocupació Pública corresponent a la dita anualitat, per a l'àmbit de l'administració de la Generalitat i referida exclusivament a llocs de treball la gestió de la qual té atribuïda la Direcció General d'Administració Autonòmica.  
Article 2. Contingut de l'Oferta  
1. La present oferta d'ocupació pública conté llocs de treball que estan dotats pressupostàriament i inclosos en les relacions de llocs de treball aprovades. Així mateix, els llocs d'esta oferta, o bé es troben exercits de mode interí o temporal, o bé es tracta de vacants que pertanyen a sectors, funcions i grups que es consideren absolutament prioritaris o afecten el funcionament de servicis públics essencials.  
2. Els llocs de treball a què es referix l'apartat anterior són els que s'indiquen en l'annex del present decret, en el que s'expressa la seua naturalesa funcionarial, sector d'administració general o especial i grup de titulació, així com el nombre de llocs de l'oferta compresos en cada apartat. El total de llocs d'esta oferta sumen 59 llocs de treball.  
Article 3. De les convocatòries  
La Conselleria de Justícia i Administracions Públiques convocarà, en el termini màxim d'un any, els processos selectius que requerisca l'execució de la present oferta d'ocupació pública, d'acord amb el que disposa la Llei 7/2007, de 12 d'abril, de l'Estatut Bàsic de l'Empleat Públic, en la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, en el Reglament de Selecció, Provisió de Llocs de Treball i Carrera Administrativa, aprovat pel Decret 33/1999, de 9 de març, del Consell, i la resta de disposicions que s'apliquen.  
Article 4. Reserva per a la promoció interna  
Es reserva un nombre de llocs de treball que no podrà ser inferior al 40% dels llocs vacants que es convoquen a oposició o concurs-oposició per a facilitar la promoció interna del personal, de conformitat amb l'article 119 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
Article 5. Reserva per a persones amb discapacitat  
1. Es reserva, almenys, un 7% de la totalitat dels llocs previstos en esta Oferta d'Ocupació Pública per a ser coberts entre persones amb un grau de discapacitat igual o superior al 33%, sempre que esta siga compatible amb l'exercici de les funcions pròpies dels llocs de treball, de conformitat amb l'article 55 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
2. La reserva mínima a què es referix l'apartat anterior podrà desglossar-se, sempre que les funcions pròpies del lloc de treball ho permeten, de la manera següent:  
a) Un mínim del 5% dels llocs contemplats es reservaran per a ser coberts per persones amb una discapacitat física, sensorial o psíquica no prevista en l'apartat següent.  
b) Un mínim del 2% dels llocs contemplats es reservaran per a ser coberts per persones amb una discapacitat que tinga el seu origen en una discapacitat intel·lectual.  
Article 6. Desenrotllament dels processos selectius per a persones amb discapacitat  
1. Les proves selectives destinades persones amb discapacitat tindran idèntic contingut que les establides per a la resta dels aspirants, sense perjuí de les adaptacions i els ajustos raonables necessaris de temps i mitjans per a la seua realització, per a assegurar que les persones amb discapacitat participen en condicions d'igualtat, a excepció del que disposa l'apartat següent.  
2. En les convocatòries per a l'accés de les persones a què es referix a l'apartat 2.b) de l'article anterior, en atenció a la naturalesa de les funcions a desenrotllar, es podrà establir l'exempció d'alguna de les proves o la modulació de les mateixes, de manera que les proves estiguen dirigides especialment a acreditar que els aspirants posseïxen els coneixements imprescindibles que els permeten realitzar les tasques pròpies del lloc de treball.  
Article 7. Posats a cobrir per mitjà de procediments específics  
El sistema de selecció dels llocs que figuren en l'annex II, corresponents al cos d'advocats, cos d'interventors i auditors i cos d'inspectors de tributs, es realitzarà de conformitat amb la seua normativa específica.  
DISPOSICIONS FINALS  
Primera  
Es faculta a la consellera de Justícia i Administracions Públiques perquè dicte totes les disposicions que requerisca el compliment i execució d'este decret.  
Segona  
El present decret tindrà efectes l'endemà de la seua publicació en el Diari Oficial de la Comunitat Valenciana.  
València, 10 de desembre de 2010  
El president de la Generalitat,  
FRANCISCO CAMPS ORTIZ  
La consellera de Justícia i Administracions Públiques,  
PAULA SÁNCHEZ DE LEÓN GUARDIOLA  
ANNEX I  
 Grups / subgrups Nombre  
 Llei 10/2010 de llocs  
I. Sector d'administració general   
   
Grup A A1 10  
Grup B A2 8  
Grup D C2 10  
Grup E (torn discapacitat intel·lectual) APF 2  
Total d'administració general 30  
II. Sector d'administració especial  
   
Grup A A1   
Enginyer/a de forests A1 2  
Psicòleg/oga A1 2  
Tècnic de seguretat i salut A1 4  
Grup B A2   
Tècnic mitjà especialista en menors A2 2  
Grup C C1   
Educador/a d'Educació Especial C1 4  
Especialista en integració social C1 3  
Agent mediambiental C1 3  
   
Total d'administració especial 20  
   
TOTAL 50  
ANNEX II  
Llocs a cobrir per mitjà de procediments específics  
 Grups / subgrups Nombre  
 Llei 10/2010 de llocs  
Cos d'advocats/es de la Generalitat A1 2  
Cos d'interventors/s'i auditors/es  
 de la Generalitat A1 2  
Cos d'inspectors/es de tributs   
 de la Generalitat A1 5  
   
TOTAL JHO 9085 59